राष्ट्रिय जनता पार्टी नेपाल र कांग्रेसका बीचमा निर्वाचन क्षेत्रको विषयमा कुरा नमिलेपछि लोकतान्त्रिक गठबन्धनसमेत अन्योलमा परेको छ । कमल थापा नेतृत्वको राष्ट्रिय प्रजातन्त्र पार्टीले झापाबाहेकका स्थानमा गठबन्धन जारी राख्ने निर्णय गरे पनि मकवानपुर कांग्रेसले राप्रपा अध्यक्ष थापालाई मत नहाल्ने घोषणा गरिसकेको छ । बुधबार देउवा र थापाबीच गठबन्धन कायम राखेर अघि बढ्ने समझदारी भए पनि मधेसवादी दलको गठबन्धनमा रहेको राजपाले साथ नदिने बताएपछि बृहत् लोकतान्त्रिक गठबन्धन धरापमा परेको हो । तथापि, कांग्रेस नेताहरूले मनोनयनको दिन (बिहीबार) पनि गठबन्धन र तालमेल प्रयास जारी रहेन बताएका छन् ।
